钦定古今图书集成/明伦汇编/氏族典/第081卷 > 吴一贯
## 钦定古今图书集成/明伦汇编/氏族典/第081卷 > 吴一贯

按《明外史王献臣传》：“弘治十七年，以张天祥劫营事。
帝命大理丞吴一贯勘之，尽得其实，论死，天祥毙于
狱。天祥叔父洪屡讼冤，帝密令东厂廉其事，还奏，所
勘皆诬。帝信之，欲尽反前狱，逮讯阙下。帝欲抵一贯
死，闵珪、戴珊力救，乃谪嵩明州同知。一贯字道夫，海
阳人。成化中进士。由上高知县擢御史。弘治中，历按”
浙江、福建、南畿，以彊干闻，擢大理寺右丞。畿辅、河南
饥，请发粟以赈。既谪官。正德初，迁江西副使。讨华林
贼有功，进按察使。行军至奉新，卒。